**प्रस्तावना**

हम, एकता नवनिर्माण ट्रस्ट के सदस्य, समाज के कमजोर और वंचित वर्गों के जीवन की गुणवत्ता में सुधार लाने के लिए प्रतिबद्ध हैं। हम आपसी भाईचारे को प्रोत्साहन देने के लिए एवं एक ऐसा सभ्य समाज बनाने के लिए प्रतिबद्ध हैं जिसमे किसी भी कमजोर वर्ग के मानवाधिकारों का उल्लंघन नहीं हो और ऐसे लोग गरिमा और आत्म सम्मान के साथ जीवन व्यतीत कर सकें। हम इन लोगों को शिक्षित, आर्थिक रूप से आत्मनिर्भर और स्वनियोजनार्थ कौशल प्रदान करने के लिए प्रतिबद्ध हैं। हम जाति, धर्म, लिंग, आदि के आधार पर भेदभाव के सभी रूपों और अभिव्यक्तियों पर आपत्ति करने के एवं उसके उन्मूलन के लिए प्रतिबद्ध हैं।

हम शांतिपूर्ण सह-अस्तित्व के लिए समाज को सभ्य, समतावादी, सहिष्णु और आपसी सम्मान, गरिमा और न्याय से परिपूर्ण बनाने का सपना देखते हैं। हम समाज के कमजोर और वंचित वर्गों को एक सम्मानजनक जीवन जीने के लिए और राष्ट्र-विकास के योगदान में उन्हें सक्षम करने हेतु प्रत्येक माध्यम से मदद करने के लिए प्रतिबद्ध हैं। हम इन उच्च आदर्शों को पूरा करने के लिए अपने सभी संभव संसाधनों सहित एकीकृत एवं समन्वित प्रयासों की प्रतिज्ञा लेते हैं। हमारे उद्देश्यों को प्राप्त करने के लिए तथा हमारे सपनों को साकार करने के लिए, आज दिनांक 16 April 2016 को हम सर्वसम्मति से एकता नवनिर्माण ट्रस्ट डीड को अंगीकृत एवं आत्मार्पित करते है।